Seindah Takdir Cinta

Drama ini telah diadaptasi daripada novel 'Seindah Takdir Cinta' karya Kamsiah Abu di bawah terbitan Buku Prima. Drama ini telah menggantikan drama Duda Terlajak Laris sebelum ini pada slot Akasia. Drama ini dibintangi oleh pelakon-pelakon terkenal seperti Saharul Ridzwan, Amyra Rosli dan Redza Rosli. Ia ditayangkan di stesen televisyen swasta Malaysia, TV3 setiap Isnin - Khamis jam 6:58 petang.

Sinopsis 
Mia Karmila, seorang gadis yang biasa hidup dengan cara moden dan penuh kemewahan, langsung tidak menyangka pertemuannya dengan seorang pemandu teksi bernama Ustaz Shariman yang telah berjaya merubah keseluruhan cara hidupnya. Melalui beberapa pertemuan yang tidak pernah dirancang telah membenihkan bibit-bibit cinta yang tulus dalam hati mereka.

Adrian, lelaki yang maco, bergaya dan kaya-raya, terus tidak berputus asa untuk mendapatkan Mia Karmila sebagai kekasihnya yang dapat memenuhi kerakusan nalurinya, walaupun ramai perempuan lain bersedia untuk memenuhi segala kehendaknya.

Perubahan sikap Mia Karmila benar-benar mencabar kelelakian Adrian sehingga dia bertekad, walau apapun syarat yang diminta Mia Karmila, Adrian tidak akan peduli. Yang pasti Mia Karmila menjadi miliknya. Dalam kepayahan dan kepiluan yang mencengkam jiwa, Mia Karmila terpaksa juga menerima ijab kabul Adrian apabila lelaki itu telah berjaya memenuhi setiap syarat yang dipintanya. Pilu di hati Mia Karmila bertambah parah apabila mengetahui Shariman adalah dalang yang membolehkan Adrian menikahinya.

Siapakah Shariman sebenarnya? 

Bagaimanakah Mia Karmila dapat meneruskan kehidupan hariannya bersama Adrian apabila Shariman juga sentiasa ada bersama mereka? Dapatkah Mia Karmila ataupun Shariman memadamkan rasa cinta yang pernah hadir dalam hati mereka?

Pelakon

Watak Utama 
 Amyra Rosli sebagai Mia Karmila
 Saharul Ridzwan sebagai Ustaz Shariman
 Redza Rosli sebagai Adrian

Keluarga Mia Karmila 
 Azri Iskandar sebagai Datuk Kamal
 Ifa Raziah sebagai Datin Mariam

Keluarga Adrian 
 Mahmud Ali Bashah sebagai Tan Sri Affendi
 Raja Ema sebagai Puan Sri Zalina

Keluarga Ustaz Shariman 
 Lydiawati sebagai Ustazah Habibah
 Mubarak Majid sebagai Ustaz Azri

Watak Pembantu 
 Nazatty Rusli sebagai Zetty
 Tatty Hassan sebagai Diah
 Nada Suhada sebagai Zila
 Ben Ali sebagai Rashid
 Aina Abdul sebagai Irma
Hairi Safwan sebagai Taufik,kawan Shariman di Mekah

Lagu Tema

Rujukan 

Rancangan TV3
Drama Melayu
Drama adaptasi novel di Malaysia